Таму чытаем сёння таксама Евангелле пра марнатраўнага сына. У час Вялікага Посту няма месца для сумневу, а толькі для цвёрдага пераканання, што для адных магчымым з’яўляецца вяртанне, а для другіх магчымым з’яўляецца радаснае прыняцце тых, хто заблудзіўся. Тыя, хто ў доме Айца, павінны маліцца аб вяртанні “марнатраўных” сваіх братоў. Мала таго, павінны падрыхтаваць для іх шыкоўны прыём – прыём радасны, прыём братэрскі, прыём, поўны міласэрнасці.